ไทยศรีวิไลย์ บี้ นายกฯ เช็กบิลล็อกสเปกจัดซื้อ DLIT สพฐ. 7 พันล้าน
ไทยศรีวิไลย์ บี้ บิ๊กตู่ เช็กบิลอาจจะล็อกสเปกจัดซื้อโครงการ DLIT สพฐ. งบกว่า 7,000 ล้านบาท ติงใช้ระบบปฏิบัติการ Software จากเจ้าเดียว แถมล็อกหน้าจอแสดงผล พร้อมขอให้สอบ 2 บิ๊กศธ.ระดับ 10 ทำธุรกิจปล่อยกู้นอกระบบให้ครู,เมื่อวันที่ 7 พ.ย. ที่ศูนย์รับเรื่องร้องเรียนสำนักนายกฯ ภาคีเครือข่ายต่อต้านการทุจริตคอร์รัปชันของชาติ (ภตช.) โดยนายมงคลกิตติ์ สุขสินธารานนท์ เลขาธิการภาคีเครือข่ายต่อต้านการทุจริตคอร์รัปชันของชาติ และ หัวหน้าพรรคไทยศรีวิไลย์ พร้อมคณะฯ เดินทางยื่นหนังสือถึง พล.อ.ประยุทธ์ จันทร์โอชา นายกรัฐมนตรี , ,นายมงคลกิตติ์ กล่าวว่า ทางภาคีเครือข่ายต่อต้านการทุจริตคอร์รัปชันของชาติ (ภตช.) ได้รับร้องเรียนจาก ครู ประชาชน นักธุรกิจ จำนวนมาก ว่าการอาจจะมีการทุจริตล็อกสเปกจัดซื้อจัดจ้างโครงการพัฒนาคุณภาพการศึกษาด้วยเทคโนโลยีสารสนเทศ DLIT ปีงบประมาณ 2560-2561 งบกว่า 3,300 ล้านบาท ที่ผ่านมา ซึ่งมีประเด็นข้อสังเกต ดังนี้,1. ระบบปฏิบัติการของคอมพิวเตอร์ ในประเทศไทยมีผู้ได้สิทธิ์ในการขายให้ สพฐ. เพียงรายเดียว 2. ระบบปฏิบัติการของคอมพิวเตอร์ กำหนดให้มีหนังสือแต่งตั้งและราคาจำหน่ายปลีกจากผู้ผลิต 3. Notbook 4 band ผู้ได้สิทธิ์ Software แบ่งพื้นที่ให้ผู้ถือ Notbook 4. Notbook 4 band มีการเจรจาล็อบบี้ก่อนสเปกจะออก,5. Notbook 4 band รายย่อยไม่สามารถซื้อ Notbook ได้ทั้งประเทศ มาแข่งขันได้เนื่องจากผู้ผลิตถูกบริษัทฯ ได้งานล็อกไว้ 6. LED TV ล็อกด้วย RS-232/RJ-12 ซึ่ง Port ดังกล่าวเป็นทีวีรุ่นเก่า รุ่นใหม่ๆ ไม่มีผลิตแล้ว 7.LED TV มีการเจรจาก่อนผลิตเรื่องการบูท LOGO หน่วยงาน สพฐ. ซึ่งจะทำให้ LED TV ที่อยู่ในห้างฯ และร้านขายทั่วไปไม่สามารถเข้างานได้,เท่าที่ทราบข้อมูลย้อนหลังการจัดซื้อจัดจ้าง 2 ปี งบประมาณที่ผ่านมา มีการประมูลด้วยระบบอีบิดดิ้ง ทั้งสำนักงานเขตพื้นที่การศึกษาประถมศึกษา จำนวน 183 เขต สำนักงานเขตพื้นที่การศึกษามัธยมศึกษา จำนวน 42 เขต มีข้อมูลการเสนอราคาเต็มบ้าง ลดลงมาบ้างเล็กน้อย มีกลุ่มบริษัทเข้าร่วมประมูลคล้ายๆ แบ่งโซนกันเข้าร่วมประมูล ซึ่งเป็นไปได้ยากมากที่จะมีการเสนอราคาแบบนี้ที่ลดเล็กน้อย ถ้าไม่ได้เตี๊ยมกันมาก่อน, ,นายมงคลกิตติ์ กล่าวเสริม สังเกตได้ว่าการจัดซื้อจัดจ้างโครงการดังกล่าวมีความไม่ชอบมาพากลอย่างมาก จึงขอให้ระงับและตรวจสอบการอาจจะล็อกสเปกจัดซื้อจัดจ้างโครงการพัฒนาคุณภาพการศึกษาด้วยเทคโนโลยีสารสนเทศ DLIT ปีงบประมาณ 2562 งบกว่า 4,200 ล้านบาท ของ สำนักงานคณะกรรมการการศึกษาขั้นพื้นฐาน กระทรวงศึกษาธิการ ไว้ตรวจสอบก่อน รวมทั้งตรวจสอบย้อนหลังไปอีก 2 ปี งบประมาณ คือ 2560-2561 งบประมาณกว่า 3,300 ล้านบาท ซึ่งอาจจะกระทำความผิดตาม พ.ร.บ.ว่าด้วยการเสนอราคาต่อหน่วยงานของรัฐ พ.ศ.2542 โครงการนี้เข้ามาแทนที่ โครงการการใช้คอมพิวเตอร์พกพา (Tablet) เพื่อยกระดับการเรียนการสอน ปีงบประมาณ 2555-2557 ในสมัยรัฐบาลพรรคเพื่อไทย ณ ตอนนี้แท็บเล็ตกว่า 3 ล้านเครื่อง สตง.ได้ตรวจสอบว่าตอนพังเกือบ 90% แล้ว ยังไม่มีผู้รับผิดชอบ ส่วนกรณีที่ 2 ให้ นายกรัฐมนตรีตรวจสอบเพิ่ม คือ ครู สพฐ. ร้องเรียนมาให้สอบข้าราชการระดับสูง 2 ราย ระดับ 10 สังกัดกระทรวงศึกษาธิการ พัวพันการกระทำความผิดปล่อยเงินกู้นอกระบบให้กับครูอัตราดอกเบี้ยสูงเกินกว่ากฎหมายกำหนด ก็จะเข้าข่ายผู้มีอิทธิพล ซึ่ง คสช. กำลังปราบปรามอยู่.
ไทยศรีวิไลย์ บี้ บิ๊กตู่เช็กบิลอาจจะล็อกสเปกจัดซื้อโครงการ DLIT สพฐ. งบกว่า 7,000 ล้านบาท ติงใช้ระบบปฏิบัติการ Software จากเจ้าเดียว แถมล็อกหน้าจอแสดงผล พร้อมขอให้สอบ 2 บิ๊กศธ.ระดับ10 ทำ
โครงการ DLIT,สพฐ.,กู้นอกระบบครู,ไทยศรีวิไลย์,ล็อกสเปก,ข่าวทั่วไป